Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 284/08)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Moulis/Moulis-en-Médoc”

PDO-FR-A0731-AM02

TIEDONANNON PÄIVÄMÄÄRÄ: 7. TOUKOKUUTA 2021

HYVÄKSYTYN MUUTOKSEN KUVAUS JA PERUSTELUT

1. Maantieteellinen alue

Maantieteellistä aluetta on muutettu rajaamisen jälkeen siten, että Arcinsin kunta on poistettu maantieteellisestä alueesta.

Myös kuntien luetteloa on päivitetty virallisen geokoodin mukaisesti.

Muutetaan yhtenäisen asiakirjan 6 kohtaa.

2. Rajattu viljelyalue

Rajatun viljelyalueen hyväksyneen toimivaltaisen kansallisen viranomaisen istuntoluetteloon on lisätty päivämäärä 18. marraskuuta 2020.

Tämän muutoksen tarkoituksena on lisätä päivämäärä, jona toimivaltainen kansallinen viranomainen hyväksyi maantieteelliseen tuotantoalueeseen sisältyvän rajatun viljelyalueen muutoksen. Lohkot rajataan yksilöimällä maantieteellisellä tuotantoalueella sijaitsevat lohkot, jotka soveltuvat kyseisellä suojatulla alkuperänimityksellä varustetun tuotteen tuotantoon.

Nämä muutokset eivät vaikuta yhtenäiseen asiakirjaan.

3. Välittömässä läheisyydessä sijaitseva alue

Välittömässä läheisyydessä sijaitsevan alueen kuntien luettelo on päivitetty virallisen geokoodin mukaisesti.

Muutetaan yhtenäisen asiakirjan 9 kohtaa.

4. Liikkuminen valtuutettujen varastonpitäjien välillä

Poistetaan 1 luvun IX kohdan 5 alakohdan b alakohta, joka koskee päivämäärää, jolloin viini lasketaan liikkeelle valtuutettujen varastonpitäjien välillä.

Tämä muutos ei ole edellyttänyt yhtenäisen asiakirjan muuttamista.

5. Yhteys alkuperään

Yhteyttä on tarkistettu Arcinsin kunnan poistamisen huomioon ottamiseksi tekemällä seuraava lisäys: ”Vuonna 2020 hyväksytyn viljelyalueen rajaamisen päivityksen seurauksena Arcinsin kunta on poistettu.”

Muutetaan yhtenäisen asiakirjan 8 kohtaa.

6. Valvontaelintä koskevat tiedot

Valvontaelintä koskevien tietojen sanamuotoa on tarkistettu sen yhdenmukaistamiseksi muita nimityksiä koskevien eritelmien kanssa. Muutos on puhtaasti toimituksellinen.

Tämä muutos ei ole edellyttänyt yhtenäisen asiakirjan muuttamista.

YHTENÄINEN ASIAKIRJA

1. Nimi/nimet

Moulis

Moulis-en-Médoc

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Hiilihapottomat punaviinit

LYHYT KIRJALLINEN KUVAUS

Viinien luonnollinen alkoholipitoisuus on 11 tilavuusprosenttia ja kokonaisalkoholipitoisuus on väkevöinnin jälkeen enintään 13,5 tilavuusprosenttia.

Kaikkien kaupan pidettävien viinien

— omenahappopitoisuus on enintään 0,30 grammaa litrassa

— käymiskykyisten sokereiden (glukoosi ja fruktoosi) pitoisuus on enintään 2 grammaa litrassa

— pullottamattomien tuotteiden haihtuvien happojen pitoisuus on enintään 13,26 milliekvivalenttia litrassa tai 0,79 grammaa litrassa etikkahappona ilmaistuna sadonkorjuuta seuraavan vuoden heinäkuun 31. päivään asti ja enintään 16,33 milliekvivalenttia litrassa tai 0,98 grammaa litrassa etikkahappona ilmaistuna kyseisen päivämäärän jälkeen.

Kokonaishappopitoisuus ja kokonaisrikkidioksidipitoisuus ovat unionin sääntelyn mukaisia. Viinit ovat sekä hienostuneita että pyöreitä, sillä ne valmistetaan yleensä Merlot N -rypälelajikkeesta, johon sekoitetaan pääasiassa Cabernet-Sauvignon N -lajiketta. Rypälelajikkeet Petit Verdot N ja Cabernet Franc N sekä harvemmin Cot N ja Carmenère N lisäävät viinin monivivahteisuutta. Viinit pääsevät oikeuksiinsa 7–10 vuotta kestäneen kypsyttämisen jälkeen vahvan tanniinisen rakenteensa ansiosta. Intensiivinen väri, hienostunut bukee, monipuoliset ja vahvat aromaattiset vivahteet sekä pitkä jälkimaku ovat usein näille viineille tyypillisiä ominaisuuksia.

Yleisesti soramaan päällä tuotetut viinit ovat elegantteja, voimakkaita ja monivivahteisia. Savikalkkipitoisella maalla tuotetut viinit ovat hieman edellä mainittuja täyteläisempiä. Viinit soveltuvat hyvin kypsytykseen. Kaikkien viinien kypsytys kestää vähintään 1. kesäkuuta asti.

YLEISET ANALYYTTISET OMINAISUUDET

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. Viininvalmistusmenetelmät

5.1. Erityiset viininvalmistusmenetelmät

1. Viininvalmistusmenetelmät

Erityinen viininvalmistusmenetelmä

Vettä poistavat väkevöintimenetelmät (TSE) ovat sallittuja enintään 15 prosentin pitoisuuteen saakka.

Väkevöinnin jälkeen viinien kokonaisalkoholipitoisuus on enintään 13,5 tilavuusprosenttia.

Edellä esitettyjen määräysten lisäksi viininvalmistusmenetelmien on oltava yhteisön tasolla ja Ranskan maatalous- ja merikalastuslaissa (Code rural et de la pêche maritime) asetettujen velvoitteiden mukaisia.

2. Viljelymenetelmä

a) Istutustiheys

Viiniköynnösten istutustiheyden on oltava vähintään 7 000 köynnöstä hehtaarilla.

Köynnösrivien välinen etäisyys saa olla enintään 1,50 metriä, ja köynnösten välisen etäisyyden samalla rivillä on oltava alle 0,80 metriä.

b) Leikkausta koskevat säännöt

Viiniköynnökset on leikattava viimeistään lehtien auettua (vaihe 9 Lorenzin asteikolla) käyttäen seuraavia tekniikoita:

— matalaleikkaus ja juoksijaleikkaus, jossa köynnökseen jää kaksi oksaa, joissa kummassakin on enintään viisi silmua lajikkeilla Cabernet Sauvignon N, Cot N (Malbec), Merlot N ja Petit Verdot N ja enintään seitsemän silmua lajikkeilla Cabernet Franc N ja Carmenère N. Seuraavan vuoden oksa (niin kutsuttu cot de retour) leikataan niin, että oksaan jää kaksi silmua;

— kaksirunkoinen matalaleikkaus tai nelihaarainen viuhkaleikkaus.

Kummassakin tapauksessa kussakin köynnöksessä saa olla enintään 12 silmua.

c) Kastelu

Viiniköynnösten kastelu kasvukaudella voidaan sallia Ranskan maatalous- ja merikalastuslain (Code rural et de la pêche maritime) määräysten nojalla.

5.2. Enimmäistuotokset

63 hehtolitraa hehtaaria kohden

6. Rajattu maantieteellinen alue

Viinirypäleet on korjattava ja viiniytettävä ja viinit on valmistettava ja kypsytettävä seuraavien Gironden departementiin 25 päivänä maaliskuuta 2020 vahvistetun virallisen geokoodin perusteella kuuluvan Moulis’n kunnan sekä seuraavien liitteessä 1 mainittujen kuntien lohkoilla: Castelnau-de-Médoc, Lamarque ja Listrac-Médoc.

7. Pääasiallinen rypälelajike (pääasialliset rypälelajikkeet)

Cabernet Franc N

Cabernet-Sauvignon N

Carmenère N

Cot N – Malbec

Merlot N

Petit Verdot N

8. Yhteyden/yhteyksien kuvaus

8.1. Yhteyden kannalta merkitykselliset luontoon liittyvät tekijät

Médocin niemimaan keskiosassa Margaux’n ja Saint-Julienin välissä sijaitseva nimityksen ”Moulis” maantieteellinen alue on 12 kilometrin pituinen kapea kaistale, joka on kohtisuorassa Gironden suistoalueeseen nähden. Se on läntisin Médocin kunnallisten nimitysten alueista, eikä se rajaudu suistoalueeseen.

Vaikka alueen ilmasto on pääasiassa atlanttinen, kausivaihtelut ovat tasaisia ja sademäärät kohtalaisia. Nämä suotuisat ilmastotekijät johtuvat siitä, että Atlantin valtameren ja Girondejoen vesimassat säätelevät lämpötilaa. Sateet jakautuvat tasaisesti koko vuodelle. Loppukesällä lännestä tulevissa merellä syntyneissä säähäiriöissä on kuitenkin vuosittaista vaihtelua. Syksyn sateiset matalapaineet ja toisaalta kuumat ja hyvin aurinkoiset jälkikesät ovat merkittäviä tekijöitä hyvän satovuoden syntymisessä.

Moulis-en-Médocin kunnan alueella on matalia kukkuloita, jotka muodostavat noin 12 kilometrin pituisen kaistaleen itä-länsi-suunnassa. Kunta rajautuu pohjoisessa Listrac-Médocin kuntaan, ja etelässä Ayguebelle- ja Tiquetortejokien uoma erottaa sen Avensanista.

Tertiäärikaudella tapahtuneen merten evoluution seurauksena muodostui päällekkäisiä savikalkkikerrostumia massiivisiksi särkiksi. Kvartäärikaudella jääkaudet ja leudot kaudet vuorottelivat ja joet toivat mukanaan moreenia, soraa, hiekkaa ja lietettä. Eroosion seurauksena pinnanmuodostus muuttui käänteiseksi, ja näiden maa-ainesten jäänteet muotoutuivat soran tai jääkauden kuljettaman soran muodostamiksi pöytävuoriksi. Soran koostumus voi vaihdella pienistä rakeista suuriin kiviin, jotka muodostavat peräkkäisiä penkereitä.

Kunnan koillisosassa soran ja hiekan sekaisen maa-aineksen yhdistämät Günzin soraharjanteet lepäävät savikalkkipohjalla. Nämä harjanteet rajautuvat lännessä savi-merkelimaihin, jotka ulottuvat kunnan eteläosaan asti. Kylän eteläpuolella maaperä on enimmäkseen savikalkkipitoista. Bouqueyranin kylän länsipuolella esiintyy paikallisesti korkeiden penkereiden soramaita. Edempänä maa on yhä tasaisempaa, ja sen ominaispiirteitä ovat kolluviaaliset hiekkakerrostumat ja Landesin hietikot. Kunnan alueella on kapeita, kosteita ja matalia laaksoja, joihin on paikoin muodostunut kolluviaalisia hiekkakerrostumia. Maaperän monimuotoisuuden vuoksi asiantuntijat ovat todenneet, että Moulis kuvastaa erinomaisella tavalla Médocin viininviljelyaluetta pienoiskoossa.

Moulis-en-Médocin viinitarhat sijaitsevat lievästi kumpuilevassa maastossa, jonka korkeus vaihtelee 20–30 metrin välillä. Maiseman halki kulkee itä-länsi-suunnassa departementin tie nro 5, joka yhdistää toisiinsa kunnan ja pikkukylät, joissa tärkeimmät viinitilat sijaitsevat. Kosteita laaksoja peittävät nummet tai metsät. Lännessä Bouqueyranin kylän ulkopuolella levittäytyvät Fonréaudin metsäiset nummet, joilla ei harjoiteta viininviljelyä ja joiden takana alkaa Gironden alueelle ulottuva Landesin metsä.

Tarkistetun alkuperänimityksen ”Moulis” maantieteellinen tuotantoalue kattaa Moulis-en-Médocin kunnan alueen sekä osan Castelnau-de-Médocin, Lamarquen ja Listrac-Médocin kuntien alueesta.

Tällä alueella, jolla harjoitetaan seosviljelyä suurtiloilla, on viinitarhoja Atlantin rannikolta alkaen. Alueella on todettu olleen kolme gallialaisroomalaista viljelmää. Kuuluisaa Vitis Biturica -lajiketta, joka on Cabernet-lajikkeiden esi-isä, on kasvatettu tuolta ajalta lähtien.

Keskiajalla Médoc oli Bordeaux’n vilja-aitta. Alueella oli paljon myllyjä jyvien jauhamista varten. Moulis onkin saanut nimensä ranskan kielen myllyä tarkoittavasta sanasta ”moulin”. Viinialueen kehittäminen alkoi 1700-luvulla tilanomistajina toimineiden lääninherrojen ja roomalaisen kirkon merkittävän uskonnollisen yhteisön myötävaikutuksella. Tuohon aikaan viljelijät eivät olleet kiinnostuneita hienosta soramaasta, jota he kutsuivat ”huonoiksi kiviksi” (tai ”mauvais cailloux”, josta Maucaillou on saanut nimensä). Tämä maalaji ei nimittäin soveltunut viljan kasvatukseen. Vasta myöhemmin viiniköynnöstä alettiin pitää ainoana kasvina, jota voidaan viljellä tällaisessa maaperässä poikkeuksellisin tuloksin. Viinitarhojen sijainti on tästä vahva todiste: ”Alueen viiniviljelmät kuuluvat epäilemättä Médocin vanhimpiin” (Bordeaux et ses Vins, C. Féret, M.H. Lemay, 1991). Vielä 1300- ja 1400-luvuilla viiniköynnöksiä istutettiin ennemminkin suistoalueen sisälle kuin sen laidoille. Aikakauden viininviljelijät halusivat välttää sen, että joesta ja sumusta aiheutuva kosteus edistäisi viiniköynnösten mätänemistä ja tuhoaisi ne.

8.2. Yhteyden kannalta merkitykselliset inhimilliset tekijät

Moulis-viinien maine vakiintui 1800-luvun jälkipuoliskolla Haut-Médocin johtajien, toisen keisarikunnan vapaakauppapolitiikan sekä Napoléon III:n ja kuningatar Viktorian erityisen suhteen myötä. Bordeaux’n kauppiaat, jotka ansaitsivat omaisuutensa saarialueiden kaupassa, sijoittivat Moulis-viineihin. Kunnan viinitarhat elivät kukoistuskauttaan 1800-luvun lopulla, ja niiden pinta-ala oli 1 500 hehtaaria ennen viinikirvojen aiheuttamia vahinkoja. Bordeaux’ssa käytävä kauppa määritteli 1900-luvun alussa Moulis-en-Médoc-viinien markkinoille saattamisen edellytykset. Nimitys ”Moulis” syntyi tilanomistajien kaupankäyntikäytännöstä. He myivät osan tuotannostaan suoraan yksityishenkilöille. Ilmaisua ”Moulis” käytettiin ensimmäisen kerran esiin tässä jakelukanavassa. Moulisin viininviljelijöiden yhdistyksen perustaminen vuonna 1936 ja tarkistetun alkuperänimityksen tunnustaminen 14. toukokuuta 1938 annetulla asetuksella olivat vastaus tuottajien vaatimuksiin. Nimitystä koskevaa asetusta muutettiin 4. tammikuuta 1939 niin, että Arcinsin, Avensanin, Castelnau-de-Médocin, Cussac-Fort-Médocin, Lamarquen ja Listrac-Médocin kunnat pystyivät käyttämään nimitystä ”Moulis” perinteisten viljelykäytäntöjen perusteella. Koska Avensanin ja Cussac-Fort-Médocin kunnat luopuivat kyseisistä tuotantokäytännöistä melko pian, ne poistettiin maantieteellisestä alueesta. Vuonna 2020 hyväksytyn rajaamisen päivityksen seurauksena myös Arcinsin kunta on poistettu maantieteellisestä alueesta.

”Moulis” on kunnallisista nimityksistä pienin. Viinitarhojen pinta-ala on 634 hehtaaria, ja niiden osuus on neljä prosenttia Médocin viinitarhoista. Viinitarhat kuuluvat noin 50 tilanomistajalle.

8.3. Tietoja tuotteen laadusta ja ominaispiirteistä

Nimityksellä ”Moulis” tuotetaan keskimäärin 25 000 hehtolitraa hiilihapottomia punaviinejä.

Muutaman vuoden kypsyttyään Moulis-viinit ovat sekä hienostuneita että pyöreitä, sillä ne valmistetaan yleensä Merlot N -rypälelajikkeesta, johon sekoitetaan pääasiassa Cabernet-Sauvignon N -lajiketta. Rypälelajikkeet Petit Verdot N ja Cabernet Franc N sekä harvemmin Cot N ja Carmenère N lisäävät viinin monivivahteisuutta. Viinit pääsevät oikeuksiinsa 7–10 vuotta kestäneen kypsyttämisen jälkeen vahvan tanniinisen rakenteensa ansiosta. Intensiivinen väri, hienostunut bukee, monipuoliset ja vahvat aromaattiset vivahteet sekä pitkä jälkimaku ovat usein näiden viinien tyypillisiä ominaisuuksia.

Yleisesti soramaan päällä tuotetut Moulis-viinit ovat elegantteja, voimakkaita ja monivivahteisia. Savikalkkipitoisella maalla tuotetut viinit ovat hieman edellä mainittuja täyteläisempiä. Sanotaan, että näiden viinien erityistä henkeä ja elinvoimaisuutta täydentää niiden hyvä soveltuvuus kypsytykseen. Kaikkien viinien kypsytys kestää vähintään kuusi kuukautta.

8.4. Syy- ja seuraussuhteet

Viljelyalueeseen eivät sisälly hydromorfiset maa-alueet, pintakerrosten liiallista märkyyttä tilapäisesti aiheuttavat syvät savimaat eivätkä humuspitoiset mustat hiekkamaat, jotka eivät sijaitse rinteessä vaan lepäävät yleensä kovettuneiden rautakonkreetioiden (paikallinen nimitys ”alios”) päällä. Viljelyalueen ulkopuolelle on jätetty myös koverien viljelylohkojen alaosan muodostavat solien pohjat jokivarsien alueella, koska keväisin näillä alueilla on verrattain kylmää, mikä voi aiheuttaa hallaa ja hidastaa rypäleiden kypsymistä. Alueita, joilla ei harjoiteta viininviljelyä, kuten vanhat siemenmetsät, tai joilla kaikenlainen viininviljely on lopetettu, kuten kaupungistuneet alueet tai louhokset (sekä toiminnassa olevat että suljetut), ei luokitella.

Tuotantoalueella luokitelluista lohkoista koillisessa sijaitsevat soraharjanteet ovat erityisen suotuisia Cabernet-Sauvignon N -rypälelajikkeen viljelyyn. Kunnan keskiosassa sijaitsevat savikalkkipitoiset maat suosivat erityisesti Merlot N -lajikkeen viljelyä, ja lännessä korkeiden penkereiden soramailla on ominaisuuksia, joita tarvitaan erityisesti kahden tärkeimmän lajikkeen tuotannossa.

Tämän monimuotoisuuden vuoksi viinitarhoja on hoidettava valikoivasti. Istutustiheys on vähintään 7 000 köynnöstä hehtaarilla. Tuotoksia on rajoitettu niin, että enimmäistuotos on 57 hehtolitraa hehtaarilta. Lisäksi leikkaustavan mukaan köynnökseen jätettävien silmujen määrä on enintään 12, ja viljelylohkokohtainen keskimääräinen enimmäistuotos on 9 500 kilogrammaa hehtaarilta tai enintään 14 rypäleterttua köynnöksestä.

9. Olennaiset lisäedellytykset (pakkaaminen, merkinnät, muut vaatimukset)

Välittömässä läheisyydessä sijaitseva alue (1)

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Viiniyttämistä koskevan poikkeuksen mukaisesti välittömässä läheisyydessä sijaitseva alue muodostuu 25. maaliskuuta 2020 vahvistetun virallisen geokoodin perusteella seuraavista Gironden departementin kunnista:

Arcins, Arsac, Avensan, Blanquefort, Castelnau-de-Médoc, Cissac-Médoc, Cussac-Fort-Médoc, Labarde, Lamarque, Ludon-Médoc, Macau, Margaux-Cantenac, Listrac-Médoc, Parempuyre, Pauillac, Le Pian-Médoc, Saint-Estèphe, Saint-Julien-Beychevelle, Saint-Laurent-Médoc, Saint-Sauveur, Saint-Seurin-de-Cadourne, Soussans, Le Taillan-Médoc ja Vertheuil.

Välittömässä läheisyydessä sijaitseva alue (2)

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Viinien valmistusta ja kypsytystä koskevan poikkeuksen mukaisesti välittömässä läheisyydessä sijaitseva alue muodostuu 25. maaliskuuta 2020 vahvistetun virallisen geokoodin perusteella seuraavista Gironden departementin kunnista:

Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Les Billaux, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-de-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Les Eglisottes-et-Chalaures, Escoussans, Espiet, Les Esseintes, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, La Lande-de-Fronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lesparre-Médoc, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Ordonnac, Paillet, Parempuyre, Pauillac, Les Peintures, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Le Pian-Médoc, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Le Pout, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Queyrac, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Sainte-Colombe, Sainte-Croix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Hélène, Sainte-Radegonde, Salaunes, Salleboeuf, Les Salles-de-Castillon, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Le Taillan-Médoc, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val-de-Livenne, Val-de-Virvée, Valeyrac, Vayres, Vendays-Montalivet, Vensac, Vérac, Verdelais, Le Verdon-sur-Mer, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac ja Yvrac.

Merkinnät

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Etiketissä voidaan mainita laajempi maantieteellinen alue ”Bordeaux-Médoc”, ”Vin de Bordeaux-Médoc” tai ”Grand Vin de Bordeaux-Médoc”. Nimi voidaan kirjoittaa kirjaimin, jotka ovat korkeudeltaan ja leveydeltään enintään kaksi kolmasosaa niistä kirjaimista, joilla tarkistettu alkuperänimitys kirjoitetaan.

Linkki eritelmään

https://info.agriculture.gouv.fr/gedei/site/bo-agri/document_administratif-265561ce-edde-4d79-90d2-45fd71b430a1

(1) EYVL L 9, 11.1.2019, s. 2.